
A Nemzeti Adó-és Vámhivatal tevékenységének népszerűsítése a social platformok vonatkozásában

Dolgozatomban a Nemzeti Adó-és Vámhivatal, mint szervezet illetve a “Z” generáció által
használt közösségi média oldalak játszanak kiemelkedő szerepet. Ezen kettő témakört
hosszasan ismertetem, hogy az olvasók megfelelően tudják értelmezni a párhuzamot, amit
azzal kapcsolatban vontam le, hogy hogyan lehetne jobban beleépíteni a szervezet
tevékenységébe a social média felületeit. Formai szempontból többek között a közösségi
platformokon belül, a Facebook, az Instagram, a TikTok és a YouTube kerültek középpontba.
Emellett a közösségi média főszereplőiről az influenszerekről is szót ejtettem, ami mellett a
pénzügyőrök tevékenységének a bemutatása se volt elengedhetetlen.
Dolgozatomban tulajdonképpen arra keresem a választ, hogy mit kellene tenni az online
térben a Nemzeti Adó-és Vámhivatalnak ahhoz, hogy feladatait jobban ismertesse illetve
népszerűségét jobban növelje a társadalom tagjai körében, annak érdekében, hogy ez egy
vonzóbb szervezet legyen. Erre elsősorban, kvalitatív kutatás formájában próbáltam a
megoldást keresni. Három olyan személlyel volt lehetőségem interjút készíteni, akik a “Z”
generáció mindennapjaiban ismert emberként tevékenykednek a közösségi médiában. Az
interjú kérdései többnyire érintették a generáció, a technológia és a foglalkozások témakörét,
az egyenruhás hivatások népszerűsítését, az utánpótlás és a toborzás lehetőségeit. Ők minden
olyan kérdésemre választ adtak, amik segítenek abban, hogy egy átfogó képet kapjunk ezeken
az oldalakon végzett tevékenységekről. Végezetül pedig kutatásomban több fajta esetpéldát is
kidolgoztam, melyek kiválóan szemléltetik a szervezetek fejlettségét a 21. században. Ezek az
esetek összehasonlításra kerültek, melyekben a Rendőrség, a Honvédség illetve a NAV
jelenléte a közösségi médiában voltak a fő szempont.
Végezetül pedig a kutatásom során, több olyan javaslat is megfogalmazódott bennem, amik
segíthetnének elvezetni az elérni kívánt célokhoz. Például az egyik ilyen, számomra pozitív
hatás, ha egy szerv rendelkezik úgynevezett „arccal”. A pénzügyőri tevékenység esetében,
egy egyenruhás személy lenne hiteles erre a pozícióra, hiszen az egy központi eleme magának
a szervezetnek. Emellett, természetesen, olyan hiteles kollegákra is szükség lenne, akár
egyenruhás, akár civil megjelenésben, akik vállalják a szereplést a szervezet népszerűsítése
érdekében.



